আন্দ্রেই ক্রামারিচ (; জন্ম: ১৯ জুন ১৯৯১) হলেন একজন ক্রোয়েশীয় পেশাদার ফুটবল খেলোয়াড়। তিনি বর্তমানে জার্মান ক্লাব টিএসজি হফেনহাইম এবং ক্রোয়েশিয়া জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে দ্বিতীয় আক্রমণভাগের খেলোয়াড় অথবা আক্রমণাত্মক মধ্যমাঠের খেলোয়াড় হিসেবে খেলেন।  ২০০৫ সালে, ক্রামারিচ ক্রোয়েশিয়া অনূর্ধ্ব-১৪ দলের হয়ে ক্রোয়েশিয়ার বয়সভিত্তিক পর্যায়ে অভিষেক করেছিলেন। প্রায় আট বছর যাবত ক্রোয়েশিয়ার বয়সভিত্তিক দলের হয়ে খেলার পর, তিনি ২০১৪ সালে ক্রোয়েশিয়ার হয়ে আন্তর্জাতিক পর্যায়ে অভিষেক করেছেন; ক্রোয়েশিয়ার জার্সি গায়ে তিনি এপর্যন্ত ৯১ ম্যাচে ২৮টি গোল করেছেন।   প্রারম্ভিক জীবন  আন্দ্রেই ক্রামারিচ ১৯৯১ সালের ১৯শে জুন তারিখে ক্রোয়েশিয়ার জাগরেবে জন্মগ্রহণ করেছেন এবং সেখানেই তার শৈশব অতিবাহিত করেছেন।   আন্তর্জাতিক ফুটবল  ক্রামারিচ ক্রোয়েশিয়া অনূর্ধ্ব-১৪, ক্রোয়েশিয়া অনূর্ধ্ব-১৬, ক্রোয়েশিয়া অনূর্ধ্ব-১৭, ক্রোয়েশিয়া অনূর্ধ্ব-১৮, ক্রোয়েশিয়া অনূর্ধ্ব-১৯, ক্রোয়েশিয়া অনূর্ধ্ব-২০ এবং ক্রোয়েশিয়া অনূর্ধ্ব-২১ দলের হয়ে খেলার মাধ্যমে ক্রোয়েশিয়ার প্রতিনিধিত্ব করেছেন। ২০০৫ সালের ৩১শে মার্চ তারিখে তিনি ক্রোয়েশিয়া অনূর্ধ্ব-১৪ দলের হয়ে আন্তর্জাতিক পর্যায়ে অভিষেক করেছেন। ক্রোয়েশিয়ার বয়সভিত্তিক দলের হয়ে তিনি প্রায় ৮ বছরে ৫৩ ম্যাচে অংশগ্রহণ করে ২২টি গোল করেছেন।  ২০১৪ সালের ৪ঠা সেপ্টেম্বর তারিখে, ২৩ বছর, ২ মাস ও ১৬ দিন বয়সে, ডান পায়ে ফুটবল খেলায় পারদর্শী ক্রামারিচ সাইপ্রাসের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে ক্রোয়েশিয়ার হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ২২ নম্বর জার্সি পরিধান করে কেন্দ্রীয় আক্রমণভাগের খেলোয়াড় হিসেবে খেলেছিলেন। ম্যাচটি ক্রোয়েশিয়া ২–০ গোলের ব্যবধানে জয়লাভ করেছিল। ক্রোয়েশিয়ার হয়ে অভিষেকের বছরে ক্রামারিচ সর্বমোট ৪ ম্যাচে ২টি গোল করেছেন। জাতীয় দলের হয়ে অভিষেকের ৫ দিন পর, ক্রোয়েশিয়ার জার্সি গায়ে প্রথম গোলটি করেছেন; ২০১৪ সালের ৯ই সেপ্টেম্বর তারিখে, মাল্টার বিরুদ্ধে ম্যাচের ৮১তম মিনিটে নিকিৎসা ইয়েলাভিচের অ্যাসিস্ট হতে ক্রোয়েশিয়ার হয়ে ম্যাচের দ্বিতীয় গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেছেন।   পরিসংখ্যান   আন্তর্জাতিক    দল  সাল  ম্যাচ  গোল ক্রোয়েশিয়া  ২০১৪  ৪  ২ ২০১৫  ৫  ১ ২০১৬  ১০  ২ ২০১৭  ৮  ৩ ২০১৮  ১৫  ৪ ২০১৯  ৪  ১ ২০২০  ৪  ১ ২০২১  ১৫  ২ ২০২২  ১৬  ৬ ২০২৩  ৮  ৫ ২০২৪  ২  ১ সর্বমোট  ৯১  ২৮   তথ্যসূত্র    বহিঃসংযোগ                        বিষয়শ্রেণী:১৯৯১-এ জন্ম বিষয়শ্রেণী:জীবিত ব্যক্তি বিষয়শ্রেণী:ক্রোয়েশীয় ফুটবলার বিষয়শ্রেণী:ফুটবল ফরোয়ার্ড বিষয়শ্রেণী:টিএসজি ১৮৯৯ হফেনহাইমের খেলোয়াড় বিষয়শ্রেণী:ক্রোয়েশিয়ার আন্তর্জাতিক যুব ফুটবলার বিষয়শ্রেণী:ক্রোয়েশিয়ার অনূর্ধ্ব-১৭ আন্তর্জাতিক ফুটবলার বিষয়শ্রেণী:ক্রোয়েশিয়ার অনূর্ধ্ব-১৯ আন্তর্জাতিক ফুটবলার বিষয়শ্রেণী:ক্রোয়েশিয়ার অনূর্ধ্ব-২০ আন্তর্জাতিক ফুটবলার বিষয়শ্রেণী:ক্রোয়েশিয়ার অনূর্ধ্ব-২১ আন্তর্জাতিক ফুটবলার বিষয়শ্রেণী:ক্রোয়েশিয়ার আন্তর্জাতিক ফুটবলার বিষয়শ্রেণী:ফুটবল ক্লাব রিয়েকার খেলোয়াড় বিষয়শ্রেণী:উয়েফা ইউরো ২০২৪-এর খেলোয়াড় বিষয়শ্রেণী:প্রিমিয়ার লিগের খেলোয়াড় বিষয়শ্রেণী:২০১৮ ফিফা বিশ্বকাপের খেলোয়াড় বিষয়শ্রেণী:উয়েফা ইউরো ২০১৬-এর খেলোয়াড় বিষয়শ্রেণী:পুরুষ ফুটবল ফরোয়ার্ড বিষয়শ্রেণী:উয়েফা ইউরো ২০২০-এর খেলোয়াড় বিষয়শ্রেণী:২০২২ ফিফা বিশ্বকাপের খেলোয়াড় বিষয়শ্রেণী:ফুটবল ক্লাব দিনামো জাগরেবের খেলোয়াড় বিষয়শ্রেণী:লেস্টার সিটি ফুটবল ক্লাবের খেলোয়াড় বিষয়শ্রেণী:ক্রোয়েশীয় প্রথম ফুটবল লিগের খেলোয়াড় বিষয়শ্রেণী:বুন্দেসলিগার খেলোয়াড় বিষয়শ্রেণী:ইংল্যান্ডে ক্রোয়েশীয় প্রবাসী ক্রীড়াবিদ বিষয়শ্রেণী:ক্রোয়েশীয় প্রবাসী ফুটবলার